ທີ່ຕັ້ງ ແລະ ພາລະບົດບາດ
ພະແນກແຜນການ ຂຽນເປັນຕົວອັກສອນຫຍໍ້ວ່າ “ພຜກ” ແມ່ນ ພະແນກໜຶ່ງ ທີ່ສັງກັດໃນກົງຈັກການຈັດຕັ້ງ ຂອງກົມແຜນການ ແລະ ການຮ່ວມມື, ມີພາລະບົດບາດ ເປັນເສນາທິການ ໃຫ້ແກ່ກົມແຜນການ ແລະ ການຮ່ວມມື ໃນການຈັດຕັ້ງປະຕິບັດວຽກງານແຜນການ ແລະ ແຜນງົບປະມານການລົງທຶນຂອງລັດ ໃນຂະແໜງ ກະສິກຳ ແລະ ປ່າໄມ້ໃນການສະຫຼຸບ, ສັງລວມ, ຊຸກຍູ້ຕິດຕາມ ແລະ ປະເມີນຜົນການຈັດຕັ້ງປະຕິ ບັດໂຄງການພັດທະນາຊົນນະບົດ ແລະ ລຶບລ້າງຄວາມທຸກຍາກ ທີ່ຕິດພັນກັບວຽກງານ ຂອງຂະແໜງການກະສິກຳ ແລະ ປ່າໄມ້ ໃນຂອບເຂດທົ່ວປະເທດ.
ໜ້າທີ່ ແລະ ຂອບເຂດສິດ
ໜ້າທີ່
2. ຄົ້ນຄວ້າສ້າງແຜນການ, ດັດແກ້ແຜນການ, ກວດກາແຜນການ ແລະ ແຜນອະນຸມັດນຳໃຊ້ງົບປະມານລົງທຶນຂອງລັດ ໃນຂະແໜງກະສິກຳ ແລະ ປ່າໄມ້ ໃນແຕ່ລະໄລຍະ ເພື່ອສະເໜີຄະນະນຳກົມ ກ່ອນສະເໜີຫາຂັ້ນເທິງພິຈາລະນາອະນຸມັດຕາມຂັ້ນຕອນ;
4. ເປັນເຈົ້າການໃນການປະສານງານກັບພາກສ່ວນກ່ຽວຂ້ອງ ເພື່ອສະຫຼຸບສັງລວມການຈັດຕັ້ງປະຕິບັດໂຄງການພັດທະນາຊົນນະບົດ ແລະ ລຶບລ້າງຄວາມທຸກຍາກ ທີ່ຕິດພັນກັບຂະແໜງກະສິກຳ ແລະ ປ່າໄມ້ ໃນຂອບເຂດທົ່ວປະເທດ;
5. ຊຸກຍູ້, ຕິດຕາມ, ສັງລວມ ການຈັດຕັ້ງປະຕິບັດແຜນການ ແລະ ແຜນງົບປະມານການລົງທຶນຂອງລັດ ໃນຂະແໜງ ກະສິກຳ ແລະ ປ່າໄມ້ ໃນແຕ່ລະໄລຍະ,ນອກຈາກນັ້ນ ຍັງມີສ່ວນຮ່ວມໃນການກວດກາ ແລະ ປະເມີນຜົນການຈັດຕັ້ງປະຕິບັດທຸກໆ ໂຄງການລົງທຶນຂອງຂະແໜງກະສິກຳ ແລະ ປ່າໄມ້;
ຂອບເຂດສິດ
2. ເກັບກຳ, ສັງລວມ ບົດສະເໜີໂຄງການ, ບົດລາຍງານການຈັດຕັ້ງປະຕິບັດແຜນການ ແລະ ແຜນງົບປະມານ ແລະ ບັນດາເອກະສານ ທີ່ກ່ຽວຂ້ອງ ຢ່າງຮອບດ້ານ ຈາກຫ້ອງການ, ບັນດາກົມ, ສະຖາບັນ, ໂຄງການອ້ອມຂ້າງ ກະຊວງກະສິກຳ ແລະ ປ່າໄມ້, ຂະແໜງແຜນການຕາມສາຍຕັ້ງຂອງພະແນກກະສິກຳ ແລະ ປ່າໄມ້ແຂວງ ແລະ ນະຄອນຫຼວງ, ຫ້ອງການ ກະສິກຳ ແລະ ປ່າໄມ້ເມືອງ ເພື່ອເປັນບ່ອນອີງ ໃນການຊຸກຍູ້, ຕິດຕາມ ແລະ ປະເມີນຜົນ ການຈັດຕັ້ງປະຕິບັດແຜນການຕົວຈິງ;
3. ຄົ້ນຄວ້າ, ວິໄຈສະພາບເສດຖະກິດກະສິກຳ, ປັບປຸງລະບົບການລາຍງານ ຖານຂໍ້ມູນຊັບພະຍາກອນກະສິກຳ ແລະ ປ່າໄມ້ ທົ່ວປະເທດ;
4. ຊຸກຍູ້, ຕິດຕາມ ແລະ ປະເມີນຜົນ ການຈັດຕັ້ງປະຕິບັດແຜນການ ແລະ ແຜນງົບປະມານ ການລົງທຶນຂອງລັດໃນຂະ ແໜງກະສິກຳ ແລະ ປ່າໄມ້ ບົນພື້ນຖານການປະສານສົມທົບກັບ ບັນດາພາກສ່ວນທີ່ກ່ຽວຂ້ອງຂັ້ນສູນກາງ, ທ້ອງ ຖິ່ນ, ພາກລັດ ແລະ ພາກສ່ວນເສດຖະກິດອື່ນໆ ໃນແຕ່ລະໄລຍະ;
6. ປະຕິບັດ ສິດເຄື່ອນໄຫວວຽກງານອື່ນໆ ທັງພາຍໃນ ແລະ ພາຍນອກ ຕາມການຕົກລົງ ແລະ ມອບໝາຍ ຈາກຄະນະກົມ.
ໂຄງປະກອບການຈັດຕັ້ງໂຄງປະກອບກົງຈັກ
ພະແນກແຜນການ ປະກອບດ້ວຍ 3 ຂະແໜງ ດັ່ງນີ້:
1. ຂະແໜງ ວາງແຜນ ແລະ ສັງລວມ
2. ຂະແໜງ ຄຸ້ມຄອງການລົງທຶນຂອງລັດ
3. ຂະແໜງ ຕິດຕາມ ແລະ ປະເມີນຜົນ
ໂຄງປະກອບດ້ານບຸກຄະລາກອນ
ໜ້າທີ່ ຂອງຂະແໜງວາງແຜນ ແລະ ສັງລວມ
1. ຄົ້ນຄວ້າ, ສັງລວມ ແລະ ຜັນຂະຫຍາຍ ທິດທາງນະໂຍບາຍຂອງພັກ ແລະ ລັດຖະບານ, ແຜນພັດທະນາເສດຖະກິດ-ສັງຄົມແຫ່ງຊາດ, ກົດໝາຍ, ດຳລັດ, ມະຕິ, ຄຳສັງ, ແຈ້ງການ, ຂໍ້ແນະນຳ, ເອກະສານສະເພາະກິດຕ່າງໆ ທີ່ເປັນເຄື່ອງມືສຳລັບການວາງແຜນໃຫ້ເຊື່ອມໂຍງປະສົມປະສານກັນໃນການຈັດຕັ້ງປະຕິບັດຕົວຈິງ ໃຫ້ໄດ້ຮັບຜົນສຳເລັດ;
2. ຄົ້ນຄວ້າ, ອອກແບບ ແລະ ຄຸ້ມຄອງລະບົບຖານຂໍ້ມູນການລາຍງານ ຄວາມຄືບໜ້າໃນການຈັດຕັ້ງປະຕິບັດແຜນພັດທະ ນາກະສິກຳ ແລະ ປ່າໄມ້ທົ່ວປະເທດ;
3. ກະກຽມ ແລະ ສ້າງເນື້ອໃນບົດສະຫຼຸບ ແລະ ແຜນການຂະແໜງກະສິກຳ ແລະ ປ່າໄມ້ ທົ່ວປະເທດ ໃນແຕ່ລະໄລຍະ ປະຈຳ 3 ເດືອນ, 6 ເດືອນ, 9 ເດືອນ, 1 ປີ, 5 ປີ, ໄລຍະຍາວ ແລະ ຕາມແຕ່ລະດູການ;
4. ປະສານງານກັບບັນດາພະແນກ, ສູນ ອ້ອມຂ້າງກົມແຜນການ ແລະການຮ່ວມມື, ບັນດາພະແນກການ ຂອງຫ້ອງການ, ບັນດາກົມ ແລະ ສະຖາບັນ, ຂະແໜງແຜນການ ພະແນກກະສິກຳ ແລະ ປ່າໄມ້ແຂວງ ແລະ ນະຄອນຫຼວງ, ໜ່ວຍງານແຜນການ ຂອງຫ້ອງການກະສິກຳ ແລະ ປ່າໄມ້ເມືອງ ໃນການຊຸກຍູ້, ຕິດຕາມ, ກວດກາ, ວິໄຈຂໍ້ມູນ, ຕີລາຄາສະພາບ ແລະ ປະເມີນຜົນການຈັດຕັ້ງປະຕິບັດແຜນການຜະລິດດ້ານກະສິກຳ ແລະ ປ່າໄມ້ ທົ່ວປະເທດໃນແຕ່ລະໄລຍະ;
7. ຄົ້ນຄວ້າ, ສັງລວມ, ປະສານສົມທົບ ແລະ ເຄື່ອນໄຫວວຽກງານສະເພາະກິດ ຕາມການມອບໝາຍ ຂອງຄະນະພະແນກແຜນການ ແລະ ຄະນະນຳກົມແຜນການ.
ໜ້າທີ່ ຂອງຂະແໜງ ຄຸ້ມຄອງການລົງທຶນຂອງລັດ
3. ຄົ້ນຄວ້າ, ສັງລວມ, ວິໄຈແຫຼ່ງທຶນຕ່າງໆ ພ້ອມທັງມີຄຳເຫັນຕໍ່ແຜນນຳໃຊ້ງົບປະມານການລົງທຶນຂອງລັດ ເພື່ອລາຍງານຄະນະນຳກົມກ່ອນນຳສະເໜີອະນຸມັດ ຈາກກະຊວງແຜນການ ແລະ ການລົງທຶນຫາກະຊວງການເງິນເບີກຈ່າຍ;
4. ປະສານງານກັບບັນດາພະແນກ, ສູນ ອ້ອມຂ້າງກົມແຜນການ, ບັນດາພະແນກການ ຂອງບັນດາກົມ ແລະ ສະຖາບັນ, ຂະແໜງແຜນການ ພະແນກກະສິກຳ ແລະ ປ່າໄມ້ແຂວງ ແລະ ນະຄອນຫຼວງ, ໜ່ວຍງານແຜນການ, ຫ້ອງການກະສິກຳ ແລະ ປ່າໄມ້ເມືອງ ເພື່ອສັງລວມ ແລະ ວິເຄາະຂໍ້ມູນການລົງທຶນຂອງລັດ ໃນແຕ່ລະໄລຍະ;
6. ຄົ້ນຄວ້າ, ສັງລວມ, ປະສານສົມທົບ ແລະ ເຄື່ອນໄຫວວຽກງານສະເພາະກິດຕ່າງໆ ຕາມການມອບໝາຍ ຂອງຄະນະພະແນກແຜນການ ແລະ ຄະນະນຳກົມ.
ໜ້າທີ່ ຂອງຂະແໜງ ຕິດຕາມ ແລະ ປະເມີນຜົນ
1. ຄົ້ນຄວ້າ ຕີລາຄາປະເມີນຄວາມເປັນໄປໄດ້ແລະ ປະສິດທິຜົນ ຂອງໂຄງການລົງທຶນລັດ ຊ່ວງດໍາເນີນ ແລະ ພາຍຫຼັງການຈັດຕັ້ງປະຕິບັດໂຄງການໃນແຕ່ລະໄລຍະ;
5. ເປັນເຈົ້າການໃນການປະສານງານ ແລະ ເຂົ້າຮ່ວມຊຸກຍູ້ຕິດຕາມ ແລະ ປະເມີນການຈັດຕັ້ງປະຕິບັດໂຄງການພັດທະນາຊົນນະບົດ, ວຽກງານຈຸດສຸມຂອງລັດຖະບານ, ວຽກສາມສ້າງ ເພື່ອຜະລິດເປັນສີນຄ້າ ແລະ ລຶບລ້າງຄວາມທຸກຍາກ ທີ່ຕິດພັນກັບວຽກງານ ຂອງຂະແໜງ ການກະ ສິກຳ ແລະ ປ່າໄມ້;
6. ຄຸ້ມຄອງ ແລະ ສະໜອງເອກະສານໂຄງການລົງທຶນ ຂອງລັດໃນຂະແໜງກະສິກຳ ແລະ ປ່າໄມ້, ເອກະສານຂາເຂົ້າ-ຂາອອກ ຂອງພະແນກແຜນການ, ຕິດຕາມ ແລະ ແຈກວຽກ ທີ່ໄດ້ຮັບການຊີ້ນຳຈາກຄະນະພະແນກແຜນການ ໃຫ້ແກ່ພາກສ່ວນກ່ຽວຂ້ອງ ທັງພາຍໃນ ແລະ ພາຍນອກພະແນກ;
7. ຄົ້ນຄວ້າ, ສັງລວມ, ປະສານສົມທົບ ແລະ ເຄື່ອນໄຫວວຽກງານສະເພາະກິດຕ່າງໆ ຕາມການມອບໝາຍ ຂອງຄະນະພະແນກແຜນການ ແລະ ຄະນະນຳກົມແຜນການ.
ຫຼັກການ ແລະ ແບບແຜນວິທີເຮັດວຽກ
ຫຼັກການ
ປະຕິບັດຫຼັກການລວມສູນປະຊາທິປະໄຕ, ນຳພາເປັນໝູ່ຄະນະ, ບຸກຄົນຮັບຜິດຊອບ, ສົມທົບກັບການ ປະຕິບັດລະບອບຫົວໜ້າດຽວຕາມລະບົບແບ່ງຂັ້ນຄຸ້ມຄອງ ບົນພື້ນຖານມີການແບ່ງງານກັນ ຢ່າງລະອຽດຈະແຈ້ງ ໃນໝູ່ຄະນະ ພ້ອມທັງ ມອບຄວາມຮັບຜິດຊອບ ແລະສິດໃນການຕັດສິນບັນຫາ ພາຍໃນຂອບເຂດ ຂອງແຕ່ລະຂັ້ນ.
ແບບແຜນວິທີເຮັດວຽກ
2.ບັນດາຂະແໜງ ທີ່ຂຶ້ນກັບພະແນກແຜນການ ມີໜ້າທີ່ຮັບຜິດຊອບ ປຸກລະດົມຊຸກຍູ້ ການຈັດຕັ້ງປະຕິບັດແຜນການ ຂອງຕົນວາງອອກໃຫ້ສຳເລັດ ແລະ ມີປະສິດທິພາບ;
5. ຖືເອົາການຮ່ວມຊີວິດ, ປະຕິບັດລະບອບປະຊຸມ, ສ່ອງແສງລາຍງານ ປະຈຳອາທິດ, ສຶກສາອົບຮົມ, ຕີລາຄາການ ເຄື່ອນໄຫວ ຕາມພາລະບົດບາດ ແລະ ໜ້າທີ່ຄວາມ ຮັບຜິດຊອບ, ຄຸນສົມບັດ ແລະ ຄວາມສາມາດ ຂອງຫົວໜ້າພະແນກ ແລະ ຮອງຫົວໜ້າພະແນກ ແລະ ພະນັກງານ, ລັດຖະກອນ ເພື່ອເປັນບ່ອນອີງ ໃຫ້ແກ່ການສະເໜີປະຕິບັດນະໂຍບາຍ ຫຼື ປະຕິ ບັດວິໄນຕໍ່ພະນັກງານລັດຖະກອນ ພາຍໃນພະແນກ, ພ້ອມທັງເປັນການ ຮັບສ່ອງແສງຂໍຄຳຊີ້ນຳ ຈາກຂັ້ນ ເທິງ ລົງສູ່ພະແນກ ແລະ ສັງລວມວຽກງານຮອບດ້ານ ຂອງ ພະແນກລາຍງານໃຫ້ ການນຳກົມແຜນ ການ ມີຄຳເຫັນຊີ້ນຳ ໃນແຕ່ລະໄລຍະ.
6. ເຂົ້າຮ່ວມປະຊຸມສ່ອງແສງປະຈຳອາທິດ, ປະຈຳເດືອນ, ປະຈຳ 3 ເດືອນ, ປະຈຳ 6 ເດືອນ, 9 ເດືອນ, ປະຈຳປີ ແລະ ປະຊຸມຮອບດ້ານ ຕາມການຊີ້ນຳ ແລະມອບໝາຍຕົວຈິງ ຂອງກົມແຜນການ ເພື່ອຖອດຖອນບົດຮຽນ ການຈັດຕັ້ງປະຕິບັດ ວຽກງານຂອງພະແນກຜ່ານມາ ແລະ ວາງແຜນການເຄື່ອນໄຫວໃນຕໍ່ໜ້າໃຫ້ແທດເໝາະ.